OzLabs/hebrew-wiki-articles huggingface dataset:
פול גיידל

פול גיידל (באנגלית: Paul Geidel; 21 באפריל 1894 – 1 במאי 1987) היה אסיר אמריקאי, אשר ריצה את המאסר הארוך ביותר בהיסטוריה שהסתיים בשחרור מוקדם.

==ילדות ונעורים ומקרה הרצח==
גיידל נולד בהרטפורד, קונטיקט לאבא אלכוהוליסט אשר מת כשהיה ילד, וברוב שנות נעוריו נמצא גיידל בבית יתומים. הוא נטש את הלימודים בגיל 14 והתחיל לעבוד בעבודות מזדמנות בבתי מלון בהטפורד וניו יורק סיטי.

ביולי 1911, בגיל 17, החליט לשדוד סוכן מניות עשיר בן 73 בשם ויליאם ג'קסון, שהתארח במלון בניו יורק בו גיידל עבד כנער משרת. גיידל חמק לחדרו וחנק אותו למוות בעזרת סמרטוט מלא בכלורופורם. הוא נמלט עם דולרים בודדים בלבד, ונעצר יומיים לאחר האירוע. זמן קצר לאחר מכן, חבר המושבעים הרשיע אותו ברצח מדרגה שנייה, והוא נשלח ל-20 שנים עד מאסר עולם.

==מאסר==
גיידל החל את ריצוי עונשו בכלא סינג סינג. כ-8 שנים לאחר מכן סבל מהתמוטטות עצבים, ואילו בשנת 1926 הוא אובחן כלא שפוי, והועבר אל "Dannemora State Hospital for the Criminal Insane". עונשו קוצר בעקבות התנהגות טובה והוא היה מועמד לשחרור מוקדם בשנת 1931, אומנם מסיבות שאינן ידועות החלטה זו נהפכה על כנה וגיידל נשאר במקום זה עד שנת 1972. בהמשך הוא הועבר ל-"Fishkill Correctional Facility".

עם השנים, גיידל עבר ליחידה שנועדה לאסירים זקנים שהייתה יותר פנימייה מאשר בית כלא. במהלך שהותו בכלא, הוא פיתח קשר וקרבה עם פקידי המקום, וחלקם אף לקחו אותו למשחק בייסבול או ליציאה אחרת. לגיידל הובטח שחרור בשנת 1974 בעודו בן 80, אך הוא סירב ולא רצה לעזוב. לאחר שבילה כמעט את כל חייו (63 שנים) בכלא, וכיוון שלא הייתה לו משפחה או סיבה לעזוב, הוא האמין שלא יצליח להסתגל לחיים חדשים ולהתרגל אליהם. הוא בחר מרצונו להישאר בכלא, ויצא אחרי כמעט 6 שנים, ב-1980.

==שחרור==
במאי 1980 עזב גיידל את בית הכלא כשהוא בן 86, לאחר שריצה את המאסר הארוך ביותר שנגמר בשחרור בהיסטוריית ארצות הברית: 68 שנים ו-245 ימים. על כך, הוא נכנס לספר השיאים של גינס.

גיידל ביקש להימנע מחשיפה לתקשורת בעת שחרורו, ואת שארית חייו בילה בבית אבות במחוז דאצ'ס שבמדינת ניו יורק, שם נפטר בגיל 93.

==קישורים חיצוניים==
* 

==הערות שוליים==

קטגוריה:מורשעים ברצח בארצות הברית
קטגוריה:מחזיקי שיאים

קטגוריה:אמריקאים שנולדו ב-1894
קטגוריה:אמריקאים שנפטרו ב-1987
בואו לפני (אלבום)

בואו לִפְנֵי הוא אלבום הבכורה של עומר הברון המוכר בשם הבמה ג'ימבו ג'יי יחד עם להקת ספא ומורכב מסינגלים שיצאו לרדיו וקטעי ספוקן וורד מהופעות הברון.

בין השירים הבולטים באלבום ניתן למצוא את השיר תזכרי שהוא הסינגל הראשון מתוך האלבום, הסינגל השני שזכה להצלחה הוא עשיתי שצעד מספר שבועות במצעד העברי של גלגלצ וסיים במקום ה-38 ברשימת השירים הישראלים השיר התפרסם במספר רב של גרסאות כיסוי שהבולטת שבהן היא גרסה שהפכה לקליפ כחלק ממערכון בארץ נהדרת אשר בוססה על הקליפ הרשמי קודם לכן בוצעה מחווה בביצועו של אבשלום קור לשיר במסגרת סרטון שפרסם.

== שירי האלבום ==

== קישורים חיצוניים ==
* [http://hasfog.com/posts/albums/בואו-לפניי אלבום בכורה לג'ימבו ג'יי], באתר (הספוג)
* [http://www.habama.co.il/Pages/Description.aspx?Subj=3&Area=1&ArticleId=28739 פותח קופסה לג'ימבו ג'יי ונצ'י נצ'], באתר (הבמה)

== הערות שוליים ==

קטגוריה:אלבומי היפ הופ ישראליים
קטגוריה:אלבומי רוק ישראליים
קטגוריה:אלבומי 2017
קטגוריה:אלבומי ג'ימבו ג'יי
אדמתי

אדמתי היא עמותה ציבורית ישראלית ללא כוונת רווח, שהוקמה בשנת 2002. העמותה מייצגת אינטרסים של 283 מושבים וקיבוצים בישראל, שעלו על הקרקע לפני הקמת המדינה. יישובי אדמתי מכל תנועות ההתיישבות מחזיקים בחוזי קק"ל, יק"א ופיק"א, אשר משקפים מדיניות קרקעית ויחסי חוכר מחכיר, המושתתים על הדדיות ועל אינטרסים לאומיים משותפים. יו"ר עמותת אדמתי הוא גלעד אלטמן.

== חזון אדמתי ==
אדמתי שמה לה למטרה לשמר את זכויות ואת מורשת ההתיישבות החקלאית הוותיקה ואת זכויות המתיישבים, שעלו על הקרקע לפני הקמת המדינה ובטרם הוקמה רשות מקרקעי ישראל (רמ"י). שימור הזכויות והמורשת מתייחסים לבסיס ההסכמה שביסוד מעשה התיישבות ההיסטורית ולזכויותיהם הקנייניות של המתיישבים, לחוזי קק"ל, יק"א, פיק"א ולרוח הדברים של אותה תקופה.

אדמתי פועלת לכך שממשלת ישראל תבטא באופן מוחשי ומעשי את התייחסותה לפועלה ולתרומתה של ההתיישבות הוותיקה לעיצוב גבולות המדינה שבדרך, לביטחון המדינה העתידית, לשמירה על אדמות המדינה לעתיד לבוא, להשבחת הקרקע, לחינוך הדורות להקרבה לעבודה ולהגשמה, לקליטת גלי העלייה, לתנופת ההישגים העולמיים בחקלאות בקרקע ובמים.

== עבודות מרכזיות בייזום אדמתי ==
* [http://www.admati.org.il/media/sal/pages_media/224/f5_MaOdTevakshi092012-part1.pdf רעידת אדמתי - מבצעי היוון למגזר העירוני למגורים] - עבודת מחקר של אדמתי, מאת עו"ד רון רוגין
* [http://www.admati.org.il/cgi-webaxy/item?360 פס"ד הקשת הדמוקרטית המזרחית: מפולת של טעויות ] - עבודת מחקר של אדמתי, מאת עו"ד רון רוגין
* [https://youtu.be/S7XPVEiQsfg דין אחד לחוכרים הוותיקים במגזר העירוני ובמגזר הכפרי-חקלאי] - היחידה השלישית בעבודת המחקר של אדמתי, מאת עו"ד רון רוגין
* [http://www.admati.org.il/cgi-webaxy/item?361&findWords=קמינצקי הזכויות בחלקת המגורים במושבים ובקיבוצים] - עבודת מחקר של אדמתי, מאת עו"ד אמיר קמינצקי

== קישורים חיצוניים ==
* 
* 
* [https://youtu.be/Fm8zkzlfowI"מפולת של טעויות", הרצאת עו"ד רון רוגין על פסק דין הקשת הדמוקרטית המזרחית]
* [https://youtu.be/S7XPVEiQsfg דין אחד לחוכרים במגזר עירוני והכפרי - הרצאתו של עו"ד רון רוגין על היחידה השלישית]

2018 02
קטגוריה:ישראל: עמותות
קטגוריה:ישראל: מקרקעין
אנה קארנינה (סרט, 1935)

[[גרטה גרבו ופרדריק מארץ']]
כרזת הסרט "אנה קארנינה"
בזיל רת'בון, גרטה גרבו ופרדי ברת'ולומיו בסרט "אנה קארנינה"
אנה קארנינה (באנגלית: Anna Karenina) הוא סרט משנת 1935 בהפקת מטרו גולדווין מאייר, עיבוד לרומן באותו שם מאת לב טולסטוי. את הסרט ביים קלארנס בראון, ומככבים בו גרטה גרבו, פרדריק מארץ', בזיל רת'בון ומורין או'סאליבן. לרומן נוצרו מספר עיבודים קולנועיים נוספים.

הקרנת הבכורה של הסרט בניו יורק הייתה בתיאטרון קפיטול, שבו הוקרנו הפקות יוקרתיות רבות של MGM. הכנסות הסרט היו 2,304,000$. הוא זכה בגביע מוסוליני בפסטיבל הסרטים של ונציה. גרטה גרבו זכתה בפרס חוג מבקרי הקולנוע של ניו יורק לשחקנית הטובה ביותר על תפקידה כאנה. הסרט דורג במקום ה-42 ברשימת "AFI's 100 Years...100 Passions" של מכון הסרטים האמריקאי.

גרבו כיכבה בתפקיד הראשי גם בסרט "Love" משנת 1927, שהוא עיבוד אחר לספר "אנה קארנינה".

==תקציר העלילה==
אנה קארנינה (גרטה גרבו) נשואה לאיש המוסדות השלטוניים קארנין (בזיל רת'בון). בעוד היא מנסה לשכנע את אחיה סטיבה (רג'ינלד אוון) לוותר על חיי הוללות, היא בעצמה מתאהבת בקצין צעיר ונאה, הרוזן ורונסקי (פרדריק מארץ'). הרומן הבלתי זהיר שלהם הורסים את נישואיה ואת מעמדה בחברה הרוסית. נמנע ממנה גם לראות את בנה הקטן סרגיי (פרדי ברת'ולומיו). התוצאות הן הרות אסון.

==צוות השחקנים==
* גרטה גרבו – אנה קארנינה
* פרדריק מארץ' – הרוזן ורונסקי
* פרדי ברת'ולומיו – סרגיי
* מורין או'סאליבן – קיטי
* מיי רובסון – הרוזנת ורונסקי
* בזיל רת'בון – קארנין
* רג'ינלד אוון – סטיבה
* פיבי פוסטר – דולי
* רג'ינלד דני – יאשבין
* ג'יילס אישם – לווין
* ג'ואן מארש – לילי
* את'ל גריפיס –מאדאם קרטסוב
* הארי ברספורד –מאטבה
* קורה סו קולינס – טניה
* מרי פורבס – הנסיכה סורקינה
* הארי אלן – קורד
* סידני ברייסי – המשרת האישי של ורונסקי
* שרה פאדן – אומנת
* קונסטנס קולייר – הרוזנת לידיה (ללא קרדיט)
* בטי בליית' – אישה (ללא קרדיט)

==קבלה וביקורת==
ב-1935 כתב גרהם גרין בעיתון הספקטייטור על הופעתה של גרבו, וציין ש. עוד אמר שהפאתוס במשחקה של גרבו בסרט מאפיל על משחקם של שחקני המשנה פרט לזה של לבזיל רת'בון.

בשנת 2002 דורג הסרט במקום ה-42 ברשימת הסרטים "AFI's 100 Years...100 Passions" של מכון הסרטים האמריקאי.

==קישורים חיצוניים==

* 
* [http://tcmdb.com/title/title.jsp?stid=19 "אנה קארנינה"] באתר TCM Movie Database
* [http://www.garboforever.com/Film-30.htm גלריית תמונות מתוך הסרט]

==הערות שוליים==

קטגוריה:סרטים המבוססים על "אנה קארנינה"
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטי מטרו גולדווין מאייר
קטגוריה:סרטי גרטה גרבו
קטגוריה:סרטים אמריקאיים משנת 1935
ראפאת

ראפאת הוא כפר פלסטיני בנפת אל-קודס, כ-4 ק"מ דרומית מערבית לעיר רמאללה. לפי נתוני הלשכה הפלסטינית המרכזית לסטטיסטיקה, הכפר מנה 2,100 תושבים בשנת 2006. שטח הקרקע הכולל שלו, 3,773 דונם. הוא גובל בקלנדיה ממזרח, אל ג'ודיירה מצפון, רמאללה ממערב, וביתוניה מדרום.

== היסטוריה ==
בסקר ארכאולוגי שנערך מצפון לכפר בשנות ה-90 של המאה ה-20, נאספו חרסים מהתקופה ההלניסטית (7%), הביזנטית (90%), המוסלמית המוקדמת (?) והעות'מאנית. סה"כ נאספו 103 חרסים.<ref></ref>

במפקד 1922 שנערך על ידי שלטונות המנדט הבריטי, בראפאת הייתה אוכלוסייה של 219 מוסלמים ואילו על פי מפקד 1931 הייתה בראפאת אוכלוסייה של 218 תושבים, אשר חיו ב-46 בתים.
בסקר שנערך בשנת 1945, הייתה בראפאת אוכלוסייה של 280 מוסלמים, ושטח קרקע של 3,777 דונם. מתוכם, 252 דונם יועדו למטעים ולאדמות השקיה, 1,965 דונם היו לגידולי דגנים, ואילו 21 דונם היו שטח בנוי.

ב-13 במאי 1948, במהלך מלחמת העצמאות, פונה הכפר לפי הוראת הלגיון הערבי.

לאחר הסכמי שביתת-הנשק של 1949, עברה ראפאת לשליטה ירדנית.
ב-1961, אוכלוסיית ראפאת הייתה 504 נפש.

בעקבות מלחמת ששת הימים ב-1967, ראפאת נמצאת בשליטה ישראלית.
ישראל הפקיעה 287 דונמים (8.5% מכלל שטח הכפר) לבניית מחנה עופר. אדמות נוספות הופקעו מראפאת לבניית גדר ההפרדה. 637 דונמים, המהווים 18.7% מכלל השטח של הכפר, נמצאים מאחורי גדר ההפרדה, בצד הישראלי.

==קישורים חיצוניים==

*[http://www.palestineremembered.com/GeoPoints/Rafat_1502/index.html Welcome To Rafat]
*[https://www.welcometopalestine.com/destinations/jerusalem/rafat/ Rafat], Welcome to Palestine
*Survey of Western Palestine, Map 17: [http://www.iaa-archives.org.il/zoom/zoom.aspx?folder_id=93&type_id=6&id=8379 IAA], Wikimedia commons
*[http://vprofile.arij.org/jerusalem/pdfs/factsheet/Rafat_EN.pdf Rafat Village (Fact Sheet)], המכון למחקר יישומי - ירושלים (ARIJ)
*[http://vprofile.arij.org/jerusalem/pdfs/vprofile/Rafat_EN.pdf Rafat Village Profile], המכון למחקר יישומי - ירושלים (ARIJ)
*[http://vprofile.arij.org/jerusalem/images/english/Rafat_ap_en.jpg Rafat, aerial photo], המכון למחקר יישומי - ירושלים (ARIJ)
*[http://vprofile.arij.org/jerusalem/pdfs/needsfordevelopment/Rafat.pdf Locality Development Priorities and Needs in Rafat], המכון למחקר יישומי - ירושלים (ARIJ)

==הערות שוליים==

קטגוריה:נפת אל-קודס
קטגוריה:הרשות הפלסטינית: יישובים
סטופל ונדורן

סטופל ונדורן (באנגלית: Stoffel Vandoorne, נולד ב-26 במרץ 1992) הוא נהג מרוצים בלגי המתחרה עבור קבוצת מרצדס באליפות הפורמולה אי. התחרה במשך 2 עונות עבור קבוצת מקלארן באליפות הפורמולה 1.

==קריירת מרוצים==
ונדורן נולד בקורטרייק, בלגיה. אביו הוא ארכיטקט. החל לעסוק בספורט מוטורי בגיל 6, לאחר שהתלווה אל אביו שהתבקש לתכנן מסעדה סמוך למסלול הקארטינג בעיר הולדתו. בעלי המסלול איפשר לו להתנסות בנסיעה על מיני קארט. בגיל 16 זכה באליפות בלגיה בקטגוריית KF2. שנה לאחר מכן סיים במקום השני באליפות העולם בקטגוריה. באותה שנה זכה בפרס הראשון בתחרות שאורגנה על ידי מועדון הרכב במלכותי של בלגיה. הפרס בגובה 45,000 אירו סייע לו להצטרף לאליפות הפורמולה 4 1.6 ליטר האירופאית.

בעונתו הראשונה באליפות זכה בתואר לאחר שניצח שישה מרוצים ושלוש פעמים נוספות הגיע לפודיום. כספי הזכייה איפשרו לו לעבור בשנת 2011 להתחרות באליפות הפורמולה רנו האירופאית, אותה סיים במקום החמישי. במקביל התחרה גם באליפות הצפון אירופאית אותה סיים במקום השלישי. בשנת 2012 המשיך להתחרות באליפות האירופאית, אך עבר מקבוצת KTR לקבוצת ג'וזף קאופמן. בסיום העונה זכה באליפות בפער של 10 נקודות מדניאיל קוויט, שהתחרה בגיבוי רד בול. בשנת 2013 עבר להתחרות בפורמולה רנו 3.5, כמחליפו של רובין פרינס בקבוצת פורטק. את העונה סיים במקום השני אחרי קווין מגנוסן.

בעונת 2014 התקדם לקטגוריית ה-GP2 וחתם בקבוצת ART. הוא ניצח את מרוץ פתיחת העונה בבחריין ובהמשך השיג עוד שלושה ניצחונות ושישה פודיומים. את עונת הרוקי סיים במקום השני אחרי ג'וילון פאלמר. בעונתו השנייה באליפות ניצח חמישה מרוצים, הגיע 12 פעמים לפודיום וזכה בתואר בפער של 108 נקודות מאלכסנדר רוסי שסיים במקום השני.

בשנת 2016 התחרה בסבב הסופר פורמולה וסיים במקום הרביעי.

===פורמולה 1===
בפברואר 2013 הצטרף ונדורן לאקדמיה לנהגים צעירים של קבוצת מקלארן. בחודש ינואר לאחר מכן הוכרז כנהג השלישי של הקבוצה, לצד השתתפותו באליפות ה-GP2. הופעת הבכורה באליפות התקיימה בגרנד פרי בחריין בעונת 2016 כמחליפו של פרננדו אלונסו, שנפגע בתאונה במרוץ הקודם. לקראת המרוץ דורג במקום ה-12, כשהוא מקדים את חברו לקבוצה ג'נסון באטן. את המרוץ סיים במקום העשירי וצבר נקודה ראשונה בקריירה.

בחודש ספטמבר 2016 הודיע באטן כי לא יתחרה בעונה הבאה. בעקבות ההודעה הכריזה מקלארן על ונדורן כמחליף לבאטן. במחצית הראשונה של העונה לא הצליח לצבור נקודות. את נקודת הבכורה בעונה השיג בגרנד פרי הונגריה. בהמשך העונה סיים פעמיים במקום השביעי ודורג במקום ה-16. עונת 2018 נפתחה בצורה טובה עם צבירת נקודות בשלושה מתוך ארבעת המרוצים הראשונים בעונה. בעשרת המרוצים הבאים לא הצליח לצבור נקודות נוספות. בתחילת חודש ספטמבר הודיעה הקבוצה כי ונדורן יסיים את תפקידו בקבוצה בסיום העונה ואת מקומו יתפוס לנדו נוריס.

===פורמולה אי===
לאחר הניפוי ממקלארן הצטרף לקבוצת HWA Racelab בעונת הבכורה באליפות הפורמולה אי. בגרנד פרי מקסיקו זינק מהפול פוזישן, דבר שהקנה לו את נקודות הבכורה באליפות. במרוץ עצמו נאלץ לפרוש לאחר 20 הקפות. במחצית הראשונה של העונה התקשה לצבור נקודות. במרוץ שהתקיים ברומא סיים במקום השלישי, הישגו הטוב במהלך העונה. בסיום העונה דורג במקום ה-16 עם 35 נקודות.

מרצדס הצטרפה לאליפות לקראת עונתה השישית. בדצמבר 2019 הוצג ונדורן כנהג בעונת הבכורה, לצידו של ניק דה פריס.

==קישורים חיצוניים==

* 

==הערות שוליים==

קטגוריה:נהגי מכוניות מרוץ בלגים
קטגוריה:נהגי קבוצת מקלארן
קטגוריה:נהגי פורמולה אי
קטגוריה:בלגים שנולדו ב-1992
Pepper (אפליקציה)

פפר (באנגלית: Pepper) הוא סניף של בנק לאומי, שבו כל השירותים הבנקאיים מוצעים רק דרך אפליקציית מובייל.

ב"פפר" ניתן לנהל חשבון בנק, ליטול הלוואות, להפקיד לפקדונות וחסכונות, לקבל פנקס צ'קים וכרטיס אשראי או דביט בינלאומי. השירות הבנקאי בפפר ניתן בטלפון בשעות היום ובצ'ט הזמין 24 שעות ביממה, 6 ימים בשבוע. כיום השירות מאפשר פתיחת חשבונות יחיד פרטיים בלבד, אך מתוכננת גם אפשרות לפתיחת חשבונות משותפים וחשבונות עסקיים בעתיד.

בדומה לשירותים בנקאיים נוספים, ב"פפר" מוצע פיד לכל לקוח (בסגנון המאפיין רשתות חברתיות) ובו מוצגות תובנות צרכניות שונות.

== היסטוריה ==
"פפר" הושק לראשונה ביוני 2017 על ידי בנק לאומי כ"בנק ישיר ועצמאי". קהל היעד העיקרי אליו פונה פפר הוא צעירים, מגיל 16 ומעלה, בשל הזיקה של צעירים לאמצעים דיגיטליים. לצורך הפרויקט השקיע בנק לאומי כ-300 מיליון ש"ח. לפי התעריפון המפורסם באתר "פפר", לא נגבות עמלות - למעט במקרים חריגים. "פפר" הוא סניף של בנק לאומי, בסוף 2018 הופרדה הפעילות הטכנולוגית של "פפר" לחברה בת של בנק לאומי.

השירות הציע אפליקציה נוספת בשם "פיי" (לשעבר "פפר פיי", באנגלית: "Pepper Pay") המאפשרת ללקוחות כל הבנקים לקבל ולשלוח תשלומים אל אנשי הקשר שלהם בטלפון הנייד, לאסוף כספים בקבוצה ועוד. כיום, "Pay" הוא שירות נפרד.

ב-2019 הושקה האפליקציה "Pepper Invest", המיועדת ללקוחות "פפר" בלבד אשר מלאו להם 18 שנים. ביישומון ניתן לסחור בניירות ערך של חברות בארצות הברית ובשברי מניות החל מ-50 שקלים.

על מנת לפתוח חשבון ב"פפר", על המבקש לעבור שיחת וידאו עם בנקאי ולצרף מסמכים מזהים אודותיו. מסיבות רגולטוריות, מורשים לפתוח חשבון ב"פפר" רק ישראלים שמקום מושבם בישראל ואינם בעלי אזרחות אמריקנית. למעט צעירים (16-18), המחויבים בהצגת תעודת זהות בלבד, או מקרים אחרים (הכפופים לשיקול דעת בנק לאומי), על כל מבקש להחזיק בחשבון בנק ובכרטיס אשראי קיימים ופעילים על מנת לבדוק את נתוני האשראי של המבקש. לאחר ההצטרפות ל"פפר", הלקוח מקבל מארז הצטרפות ובו כרטיס אשראי ופנקסי שיקים.

נכון ל-2023, השימוש ב"פפר" מוגבל לאפליקציה בלבד, ולא ניתן לבצע פעילות באמצעות דפדפן או אתר ייעודי.

== קישורים חיצוניים ==
* 
* 
* 
* 

== הערות שוליים ==

קטגוריה:אפליקציות מובייל
קטגוריה:בנק לאומי לישראל
אדוארד טופול

אדוארד טופול (ברוסית: Эдуа́рд Влади́мирович То́поль, נולד ב-8 באוקטובר 1938) הוא סופר, משורר, מחזאי ותסריטאי קולנוע יהודי אזרי, שעלה לישראל ב-2017, אחרי 39 שנות פעילות בארצות הברית. הסופר הישראלי החי, הנמכר ביותר בעולם נכון ל-2018. כתב כשלושים ספרים וכן כמה עשרות שירים, מחזות ותסריטים. כל יצירתו נכתבה במקור ברוסית. רבים מספריו הפכו רבי מכר ותורגמו עד ל-18 שפות, אף כי נכון ל-2018, עדיין לא לעברית. חלק מספריו עובדו לסרטי קולנוע וטלוויזיה.

== קורות חיים ==
נולד ב-1938 בבאקו בירת אזרבייג'ן הסובייטית, למשפחה יהודית. שמו המקורי היה אדוארד ולדימירוביץ' טופלברג. גדל והתחנך בבאקו. שירת בצבא האדום וכשהשתחרר למד וסיים תואר ראשון באוניברסיטה הכלכלית האזרית. לאחר מכן עבד כעיתונאי ב-Bakinskiy Rabochiy ובקומסומולסקאיה פראבדה ובמקביל החל לפרסם שירים (הראשון פורסם ב-1957) ומ-1965 גם לכתוב תסריטים לקולנוע. הוא הספיק לכתוב ברוסיה שבעה תסריטים, אך שני האחרונים צונזרו על ידי השלטונות ויצרו את הטריגר לבקשתו להגר מהמדינה.

ב-1978, בגיל 40, ביקש וקיבל אשרת יציאה מברית המועצות לישראל, אך בהיותו במחנה המעבר בווינה החליט לנשור. הוא הספיק לבקר לזמן קצר את אחותו, בלה אברמוב שגרה כבר בישראל (בשכונת גילה, ירושלים) ואז ירד לארצות הברית והשתקע בניו יורק. בניגוד ליהודים רבים אחרים שנשרו כמוהו, סיבותיו לנשירה, לדבריו, לא היו חומריות, אלא אחרות - חשוב היה לו לספר לעולם, "מהי המפלצת הסובייטית, איך היא נראית מבפנים ואיזה עוול היא עושה לאנשים החיים בתחומה ובפרט ליהודים".

כשנה לאחר שהגיע לניו יורק, ב-1979 מונה לעורך הראשי של תחנת הרדיו הרוסית הראשונה בארצות הברית.

ספרו הראשון שהתפרסם במערב, כיכר אדומה, היה ספר מתח על רקע פוליטי. הספר יצא לאור ב-1983 והיה לרב-מכר עולמי, שתורגם ל-16 שפות. ב-2004 הוא הפך גם לסדרת טלוויזיה רוסית.

סרטו התיעודי החצוצרן מרוסיה זכה ב-2011 בפרס הראשון של פסטיבל הקולנוע ביוסטון.

נשוי בשנית ויש לו בת ובן.

ב-2017 עלה לישראל וגר מאז בנתניה.

== לקריאה נוספת ==
* אדוארד טופול, אלן טופול ופרידריך נז'ננסקי, Red Square, הוצאת ברקלי, 1984
* אדוארד טופול ופרידריך נז'ננסקי, Deadly Games, הוצאת ברקלי, 1985
* אדוארד טופול, Submarine U-137, הוצאת ברקלי, 1986
* אדוארד טופול, Red Snow, הוצאת פינגווין, 1989
* אדוארד טופול, Dermo!: The Real Russian Tolstoy Never Used, הוצאת פינגווין, 1997
* אדוארד טופול, The Jewish Lover, הוצאת סט. מרטין, 1998

== קישורים חיצוניים ==

* 

* [http://www.kabbalahmedia.info/he/ui/10278 ריאיון עם אדוארד טופול]

== הערות שוליים ==

קטגוריה:סופרים יהודים אזרים
קטגוריה:סופרים יהודים סובייטים
קטגוריה:סופרים יהודים אמריקאים
קטגוריה:סופרים ישראלים
קטגוריה:משוררים יהודים רוסים
קטגוריה:תסריטאי קולנוע יהודים רוסים
קטגוריה:עיתונאים יהודים אזרים
קטגוריה:יהודים בכוחות המזוינים של ברית המועצות
קטגוריה:יהודים שהיגרו מברית המועצות לארצות הברית
קטגוריה:ישראלים ילידי אזרבייג'ן
קטגוריה:עולים בשנות ה-2010
קטגוריה:נתניה: אישים
קטגוריה:ישראלים שנולדו ב-1938
אופל רקורד C

אופל רקורד C (בגרמנית: Opel Rekord Series C) היא מכונית משפחתית גדולה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1966–1971.

סך הכול יוצרו 1,276,681 יחידות.

דגמי "אופל רקורד C" הופיעו בסרטים וסדרות טלוויזיה.

==תצורות "אופל רקורד C"==

* 4 דלתות - סדאן
* 2 דלתות - סדאן
* 2 דלתות - קופה
* 2 דלתות - קבריולה
* 3 דלתות - סטיישן
* 5 דלתות - סטיישן
* 3 דלתות - מסחרית

==דגמי "אופל רקורד C"==
* אופל רקורד 1,500 
* אופל רקורד 1,700 
* אופל רקורד 1,700 S 
* אופל רקורד 1,900 S 
* אופל רקורד 1,900 H 
* אופל רקורד 2,300
==תאוצות ""אופל רקורד C""==
* תאוצה בין 0-100 קמ"ש היא 24-28 שניות (מנוע 1,492 סמ"ק, המפיק 58 כ"ס) 
* תאוצה בין 0-100 קמ"ש היא 20-24 שניות (מנוע 1,698 סמ"ק המפיק 60 כ"ס)
* תאוצה בין 0-100 קמ"ש היא 18-22 שניות (מנוע 1,698 סמ"ק המפיק 75 כ"ס) 
* תאוצה בין 0-100 קמ"ש היא 16-20 שניות (מנוע 1,897 סמ"ק המפיק 90 כ"ס) 
* תאוצה בין 0-100 קמ"ש היא 12 שניות (מנוע 1,897 סמ"ק המפיק 106 כ"ס) 
* תאוצה בין 0-100 קמ"ש היא 15-19 שניות (מנוע 2,239 סמ"ק המפיק 95 כ"ס)

== תמונות ==
<gallery mode="packed" heights="100">
קובץ:Opel Rekord C blue vl TCE.jpg |"אופל רקורד C", סדאן, 4 דלתות
קובץ:Opel Rekord C.jpg |"אופל רקורד C", סדאן, 4 דלתות
קובץ:Opel Rekord C Limousine blue vr.jpg |"אופל רקורד C", סדאן, 4 דלתות
קובץ:Opel 50 Jahre Design (14521527395).jpg |"אופל רקורד C", סדאן, 4 דלתות - מבט לתא הנהג ולוח מחוונים
קובץ:Old rek (rear).jpg |"אופל רקורד C", סדאן, 4 דלתות
קובץ:Opel Rekord C 2 dr ca 1968.jpg |"אופל רקורד C", סדאו, 2 דלתות
קובץ:Opel rekord c v sst.jpg |"אופל רקורד C", סדאו, 2 דלתות
קובץ:Opel-Rekord-C-Coupe.jpg |"אופל רקורד C" - קופה
קובץ:Opel Rekord C Coupe 02.jpg |"אופל רקורד C" - קופה
קובץ:Opel Rekord Cabriolet (5448925431).jpg |"אופל רקורד C" - קבריולט
קובץ:Opel 50 Jahre Design (14521527645).jpg |"אופל רקורד C" - קבריולט
קובץ:Opel rekord c caravan v sst.jpg |"אופל רקורד C" - סטיישן, 3 דלתות
קובץ:Opel Rekord 1700 2.jpg |"אופל רקורד C" - סטיישן, 3 דלתות
קובץ:Opel Rekord C Caravan rear 20080403.jpg |"אופל רקורד C" - סטיישן, 3 דלתות
קובץ:1969 Opel Rekord C Caravan 1900.jpg |"אופל רקורד C" - סטיישן, 5 דלתות, שנת 1969
קובץ:1971 Opel Rekord 1900 station at the SPECIAAL Auto Evenement Nijkerk 2011, pic2.JPG |"אופל רקורד C" - סטיישן, 5 דלתות, שנת 1971
</gallery>

==ראו גם==
* אופל
* אופל אולימפיה רקורד
* אופל רקורד P1
* אופל רקורד P2
* אופל רקורד A
* אופל רקורד B
* אופל רקורד D
* אופל רקורד E

==לקריאה נוספת==
* [https://www.car.info/en-se/opel/rekord אופל רקורד - 9 דורות], car.info
* [http://kmrodados.blogspot.co.il/2012/09/opel-rekord.html אופל רקורד - היסטוריה], kmrodados.blogspot.co.il

==קישורים חיצוניים==

* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:מכוניות קבריולה
C
קטגוריה:דגמי מכוניות שהושקו ב-1966
קטגוריה:כלי רכב גרמניים
קטגוריה:כלי רכב המורכבים במלזיה
קטגוריה:כלי רכב המיוצרים בשווייץ
יחסי מצרים–מרוקו

יחסי מצרים–מרוקו הם היחסים הבילטרליים בין רפובליקת מצרים הערבית לבין ממלכת מרוקו. מאז כינון היחסים הדיפלומטים ביניהן, שתי המדינות שומרות על יחסים חמים. מצרים ומרוקו חברות בליגה הערבית, GAFTA, WTO, המדינות הבלתי-מזדהות, הארגון לשיתוף פעולה אסלאמי, המועצה לאחדות כלכלית ערבית והאומות המאוחדות.

==סוגיית סהרה המערבית==
בשנת 1999 חידשה מצרים את תמיכתה בשלמותה הטריטוריאלית של מרוקו. "מצרים תמיד תמכה במאמציה של מרוקו לשכלל את שלמותה הטריטוריאלית" וזאת בהתייחס לסכסוך בין מרוקו לחזית פוליסריו על סהרה המערבית, אמר סגן שר החוץ המצרי, ג'מאל-אדין ביומי, ליומון המרוקאי אל-מונטאף, בהתייחסו לסוגיה. ביומון הדגיש גם סגן שר החוץ את הצורך במרוקו ובמצרים לבסס את קשרי הסחר בין מדינות ערב.

==שיתוף פעולה כלכלי==
מרוקו ומצרים הן חתימה על הסכם אגאדיר להקמת אזור סחר חופשי בין אומות הים התיכון הערביות, שנחתם ברבאט ב-25 בפברואר 2004. ההסכם נועד להקמת אזור סחר חופשי בין ירדן, תוניסיה, מצרים ומרוקו. שתי המדינות גם יזמו את הסכם GAFTA, הסכם של הליגה הערבית להשגת גוש כלכלי ערבי שלם שיכול להתחרות בעולם.

==יחסים דיפלומטים==
מצרים מחזיקה בשגרירות ברבאט. מאידך, מרוקו מחזיקה בשגרירות בקהיר וקונסוליה באלכסנדריה.

==ראו גם==
*הליגה הערבית
*יחסי איראן–מצרים

==קישורים חיצוניים==

==הערות שוליים==
אופל טיגרה

אופל טיגרה (בגרמנית: Opel Tigra) היא מכונית בתצורת קופה, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים בין השנים 1994–2001 ו- 2004–2009.

==דורות "אופל טיגרה"==
* דור ראשון - יוצר בין השנים 1994–2001, יוצרו 250,728 יחידות
* דור שני - יוצר בין השנים 2004–2009

===דגמי דור שני===
* Tigra Twintop
* Tigra Twintop Sport

==תצורות "אופל טיגרה"==

* קופה
* קבריולה (דור שני)

==תאוצות "אופל טיגרה"==
* בין 0–100 קמ"ש היא 11,5 שניות (מנוע 1,389 סמ"ק דור ראשון)
* בין 0–100 קמ"ש היא 9.4 שניות (מנוע 1,598 סמ"ק דור ראשון)
* בין 0–100 קמ"ש היא 15.5 שניות (מנוע דיזל 1,248 סמ"ק דור שני)
* בין 0–100 קמ"ש היא 12.4 שניות (מנוע 1,364 סמ"ק דור שני)
* בין 0–100 קמ"ש היא 9.4 שניות (מנוע 1,796 סמ"ק דור שני)

== תמונות ==
<gallery mode="packed" heights="100">
קובץ:Opel tigra post.JPG | אופל טיגרה דור ראשון
קובץ:Tigra.JPG | אופל טיגרה דור ראשון
קובץ:Opel tigra ant.JPG | אופל טיגרה דור ראשון
קובץ:1995 Opel Tigra A (11980229686).jpg | אופל טיגרה, שנת 1995 דור ראשון
קובץ:Opel Tigra front 20071212.jpg | אופל טיגרה דור ראשון
קובץ:Opel Tigra, São Vicente, Madeira - May 2008.jpg | אופל טיגרה דור ראשון
קובץ:Tigra interior.jpg | אופל טיגרה - מבט לתא הנהג (דור ראשון)
קובץ:Opel Tigra rear 20071212.jpg | אופל טיגרה דור ראשון
קובץ:Opel Tigra 2 vl.jpg | אופל טיגרה דור שני
קובץ:Opel Tigra Twin Top 20090510 front.jpg | אופל טיגרה דגם "Twin Top " דור שני
קובץ:OPEL-VAUX-TIGRA-B.jpg | אופל טיגרה דגם "Twin Top " דור שני קבריולט
קובץ:Opel Tigra.JPG | אופל טיגרה דגם "Twin Top " דור שני קבריולט
קובץ:Opel Tigra 2 hl.jpg | אופל טיגרה דגם "Twin Top " דור שני
קובץ:Opel Tigra TwinTop front.jpg | אופל טיגרה דגם "Twin Top " דור שני
</gallery>

==ראו גם==
* אופל

==קישורים חיצוניים==

* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות קופה
קטגוריה:מכוניות קבריולה
טיגרה
קטגוריה:דגמי מכוניות שהושקו ב-1966
קטגוריה:כלי רכב גרמניים
קטגוריה:כלי רכב המיוצרים בספרד
אופל אולימפיה רקורד

אופל אולימפיה רקורד (בגרמנית: Opel Olympia Rekord) היא מכונית משפחתית גדולה, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1953–1957.

מהדגם יוצרו 583,898 יחידות.

==תצורות "אופל אולימפיה רקורד"==

* 2 דלתות - סדאן
* 2 דלתות - קבריולה
* 3 דלתות - סטיישן
* 3 דלתות - מסחרית

==תאוצות "אופל אולימפיה רקורד"==
* בין 0-100 קמ"ש היא 35-40 שניות (מנוע 1,488 סמ"ק, המפיק 40 כ"ס ב-3,600 סל"ד, יחס דחיסה 6.3:1)
* בין 0-100 קמ"ש היא 30-35 שניות (מנוע 1,488 סמ"ק, המפיק 40 כ"ס ב-3,800 סל"ד, יחס דחיסה 6.5:1)
* בין 0-100 קמ"ש היא 26-30 שניות (מנוע 1,488 סמ"ק, המפיק 45 כ"ס ב-3,900 סל"ד, יחס דחיסה 6.9:1)

== תמונות ==
<gallery mode="packed" heights="100">
קובץ:Opel Olympia Rekord 1Y7A6072.jpg | אופל אולימפיה רקורד, שנת 1954
קובץ:Opel Olympia Rekord sharkmouth ca 1954.jpg | אופל אולימפיה רקורד, שנת 1954
קובץ:Opel Olympia Rekord 1Y7A6072.jpg | אופל אולימפיה רקורד, שנת 1954 - סטיישן
קובץ:Opel Olympia Rekord Schnellieferwagen (12802590945).jpg | אופל אולימפיה רקורד, שנת 1954 - מסחרית
קובץ:Opel Olympia Rekord Bj 1955 4 Zyl 40 PS 115 Kmh heck.JPG | אופל אולימפיה רקורד, שנת 1955
קובץ:Opelrekord.jpg | אופל אולימפיה רקורד, שנת 1955 - קבריולט
קובץ:Opel Rekord Cabriocoach 1955.jpg | אופל אולימפיה רקורד, שנת 1955 - קבריולט
קובץ:Opel Olympia Rekord Lieferwagen Modell 1956.JPG | אופל אולימפיה רקורד, שנת 1956 - מסחרית
קובץ:Trg svobode v Mariboru 1961.jpg | אופל אולימפיה רקורד, שנת 1956 (צולם בשנת 1961)
קובץ:Szilágyi Dezső tér, Budapest, Opel Olympia-Rekord. - Fortepan 104462.jpg | אופל אולימפיה רקורד, שנת 1956 
קובץ:Nationale oldtimerdag Zandvoort 2010, 1956 OPEL OLYMPIA, AM-78-71 pic2.JPG | אופל אולימפיה רקורד, שנת 1956
קובץ:Opel Olympia Rekord 1957 (2011-08-13 ret).JPG | אופל אולימפיה רקורד, שנת 1957
קובץ:Opel Olympia Rekord BW 2.JPG | אופל אולימפיה רקורד, שנת 1957
קובץ:Bundesarchiv B 145 Bild-F011038-0009, Frankfurt-Main, Neubaugebiet A.Schweitzer-Siedlung.jpg | אופל אולימפיה רקורד, שנת 1957
</gallery>

==ראו גם==
* אופל
* אופל רקורד P1
* אופל רקורד P2
* אופל רקורד A
* אופל רקורד B
* אופל רקורד C
* אופל רקורד D
* אופל רקורד E

==לקריאה נוספת==
* [https://www.dkclassiccars.dk/product/opel-olympia-rekord-227 "אופל אולימפיה רקורד" - תמונות], dkclassiccars.dk

==קישורים חיצוניים==

* 
* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות גדולות
קטגוריה:מכוניות קבריולה
קטגוריה:מכוניות סטיישן
קטגוריה:מכוניות מסחריות
אולימפיה
קטגוריה:דגמי מכוניות שהושקו ב-1953
קטגוריה:כלי רכב גרמניים
אובירפטור

איור המשחזר אובירפטור
אובירפטור (שם מדעי: Oviraptor; מילולית "גנב ביצים") הוא סוג של דינוזאור ממשפחת האובירפטוריים שבקבוצת התרופודה שחי בתקופת קרטיקון עליון לפני 75 מיליון שנה.

== מאפיינים ==
מאובניו של האובירפטור נמצאו בעיקר במדבר גובי במונגוליה.

הוא היה דינוזאור קטן בעל פלומת נוצות על זרועותיו ועל ראשו בלטה כיפה גרמית. לדינוזאור זה כמעט ולא היו שיניים ובמקומם היה לו מקור עבה כשל תוכי. מבנה גופו היה בנוי למהירות ולא לעוצמה והוא כנראה ניזון מיצורים קטנים או מביצים.

כשגילו את עצמותיו התגלו לידם ביצים רבות. בתחילה חשבו שמדובר בביצים של פרוטוצרטופס - דינוזאור מקורנן שחי באותה תקופה ומאובן האובירפטור רמז על כך ששדד את ביצי הפרוטוצרטופס. ואולם מחקרים מאוחרים סוברים שהביצים היו של האובירפטור עצמו והפרט המאובן נהרג בזמן שדגר על ביציו.

לדברי החוקרים האחרונים הגיוני יותר שהמקור הקשיח שלו עזר לו בהתמודדות עם צדפות וחלזונות או טרף משוריין דומה וכך פיצח את שריונם.

==בתרבות==
*בסדרת סרטי פארק היורה הוא מופיע בפרולוג עולם היורה: עולם חדש בעודו מוצא ביצי דינוזאור במערה ואוכל אחת מהם וכן בעולם היורה: עולם חדש בשוק במלטה לצד ליסטרוזאורוס וכן מוזכר בספר פארק היורה של מייקל קרייטון כאוכל ביצים.
*הוא נראה גם במשחקי מחשב של הזיכיון כמו:פארק היורה 3: בניית פארק, "פארק היורה: העולם האבוד: המשחק" ו-"Jurassic World: Alive ".
*אובירפטור נראה בסרט פנטזיה של דיסני, בנוסף על הופעה כגנב ביצים בסרט דינוזאור שגם הוא של דיסני.
*הוא מופיע בכוכב הדינוזאורים בפרק הראשון לצד הולוצירפטור והפרוטוצרטופס.
*בסדרה הכוכב דינוזאור נראה פרט אובירפטור שמנסה לגנוב ביצים מהזאורורניתוידיז. הוא מופיע לצד קרובו הגדול - גיגנטורפטור.
*הוא נראה גם בסרטי המסע לעמק החלומות.
*הוא מופיע באחד מפרקי הסדרה "Museum Secrets" בעונה השמינית, בו לומדים על מאובניו.
*אובירפטור נראה בסרט "Dino King 3D: Journey to Fire Mountain".
*הוא מופיע גם בהרבה משחקי מחשב כמו: "Parkasaurus" ,"Era of Terror" ,"Primal Carnage" ,ARK: Survival Evolved" ועוד.
*הוא מופיע בסדרות פלאווורלד והדינוזאורים!.

== קישורים חיצוניים ==

* 

קטגוריה:בעלי חיים שתוארו ב-1924
קטגוריה:אובירפטוריים
קטגוריה:דינוזאורים שחיו בקרטיקון עליון באסיה
קטגוריה:מונגוליה: מאובנים
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1924
יוסף מורג

מורג ו[[דורון אלמוג דקות לפני ההסתערות על "קבר שמון" במבצע "שלום הגליל" בלבנון, 11 ביוני 1982]]
יוסף (יוסי) מורג (19 במרץ 1952 – 30 באפריל 2019) היה קצין צה"ל בדרגת אלוף-משנה, שכיהן כמפקד חטיבת שריון במילואים. היה ידוע בכינויו "צ'ץ".

== קורות חייו ==
נולד כיוסף מרקוביץ'. עם גיוסו לצה"ל שובץ מורג בחיל השריון. בשריון עבר הכשרה כלוחם וקורס מפקדי טנקים. בהמשך השלים קורס קציני שריון ופיקד על מחלקת טנקים וכמפקד פלוגה. במלחמת לבנון הראשונה שימש כמפקד גדוד שריון 795 בעוצבת בני חיל. גדודו סופח לחטיבת הצנחנים בפיקוד יורם יאיר, ולחם בקרבותיה למן הנחיתה מן הים בשפך נהר האל-אוואלי שבקרבת צידון ועד ביירות. בהמשך פיקד על חטיבות שריון במילואים, חטיבה 213 וחטיבה 550.

לאחר שחרורו, בשנת 1992 הקים וניהל את אתר הקראוונים נווה כרמל; בשנים 1993–1995 עבד כסוכן ביטוח חיים ויועץ פיננסי פנסיוני; בשנים 1995–1996 כיהן מורג כמנכ"ל קניון "לב העיר" נצרת עילית; בשנים 1997–1998 כיהן כמנכ"ל דיזיין סנטר; בשנים 1998–2010 כיהן כמנכ"ל מרכז הקניות חוצות המפרץ. כן ייעץ מורג במשך למעלה משנה לעיריית חיפה בכל הקשור לקידום ופיתוח העיר התחתית ובפרויקט קמפוס הנמל. מורג השתלם בגישור, ועבד כיועץ עסקי מטעם לשכת המסחר חיפה והצפון.

בעיות בריאות כבדות הביאו אותו לעסוק בכתיבת שירה. בשנת 2019 הוציא לאור מורג ספר שירה: "תמיד תישאר תמונה", בהוצאת אופיר ביכורים.

ב-30 באפריל 2019 נפטר. נטמן בבית הקברות שדה יהושע. הותיר אחריו אישה וארבעה ילדים.

==לקריאה נוספת==
* יורם יאיר, אתי מלבנון - סיפורה של חטיבת הצנחנים במלחמת לבנון, משרד הביטחון – ההוצאה לאור, 1990.
* יוסף מורג, [https://haipo.co.il/item/119023 תמיד תישאר תמונה,] הוצאת אופיר ביכורים, 2019.
* ירון כרמי, [https://haipo.co.il/item/126232 יוסי מורג נפטר בטרם עת • חבר, איש משפחה, חיפאי, מפקד, לוחם, יזם, מגשר, מנטור, משורר, כתב חי פֹּה], חי פה חדשות חיפה, 30 באפריל 2019
*יוסי מורג, [https://www.nli.org.il/he/books/NNL_ALEPH990052810780205171/NLI "קליפות של אמת"], 2019 התפרסם לאחר מותו הפתאומי
*יוסי מורג, [http://www.helt.co.il/13_5.htm אוצר הספרות העברית]

== הערות שוליים ==
3. בחיפה ברחוב משה אהרון על קיר בית מס 5  תלוי השלט הבא

קטגוריה:חיילי חיל השריון במלחמת יום הכיפורים
קטגוריה:מפקדי חטיבות שריון במילואים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1952
קטגוריה:ישראלים שנפטרו ב-2019
דוי הסר

דוי הסר הוא פיוט שחיבר דונש בן לברט, ושמו אף חתום בראשי החרוזים. בקהילות אשכנז נהגו לשלב פיוט זה בהקדמה לזימון בסעודת הנישואים ושבע ברכות.

== תוכן הפיוט ==
יש שכתבו שדונש חיבר פיוט זה לאחר מות בתו אשר נועדה להינשא לרבי נסים גאון. ועל זה בקשתו 'דוי הסר וגם חרון'.

אחרים פירשו כוונת הפיוט שהוא כעין בקשה מהאל שינחה את הסועדים ובעיקר את החתן והכלה הטריים במעגלי צדק וישרה עליהם את ברכת בני ישורון ובני אהרון. לאחר מכן ממשיכים את הזימון כרגיל.

בטעם אמירתו בסעודת נישואין יש שכתבו שלאחר השמחה הגדולה, יש להזכיר את חורבן בית המקדש, וזהו כוונת הפיוט.

== נוסחאות הפיוט ==
בנוסח הפיוט ישנם מספר שינויים בקצת מהסידורים:

נחנו במעגלי צדק - יש נוסחאות: "במעגל צדק".

בסיום הפיוט יש שגרסו רק את אחד הקטעים, כאשר בשעה שהמזמן הוא ישראל או לוי, אומר "שעה ברכת בני ישורון" ובזמן שהוא כהן אומר: "שעה ברכת בני אהרן".

גרסה אחרת גורסת כך: "נחני במעגלי צדק וכשרון שעה ברכת ישורון כבני אהרן".

== תוספות לפיוט ==
על פי הגניזה הקהירית, ישנו המשך לפיוט זה, שלא נתקבל בקהילות אשכנז:
: אֲרוּרִים הַךְ אֲשֶׁר אָרוּ 
:חֲבַצֶּלֶת הַשָּׁרוֹן
: וְצָרֵי עַמְּךָ כֻּלָּם,
:לְשִׁגָּעוֹן וְעִוָּרוֹן.
: וְיַקְרִיבוּ בְּיוֹם שַׁבָּת
:בְּחִירֶיךָ בְּנֵי אַהְרֹן,
: שְׁנֵי כְּבָשִׂים בְּנֵי שָׁנָה
:וְלַכֶּבֶשׂ עִשָּׂרוֹן. 
: וְיָשִׁירוּ בְנֵי לֵוִי
:חֲסִידֶיךָ בְּקוֹל גָּרוֹן, 
: וְשִׁירָתָם תְּהֵא לָעַד
:וְתִכָּתֵב לְדוֹר אַחְרֹן.

== לקריאה נוספת ==
 
* עזרא פליישר, השירה העברית בספרד ובשלוחותיה, תש"ע 2010 - כרך שני, שער שלישי
* [http://forum.otzar.org/viewtopic.php?f=50&t=2274&hilit=%D7%93%D7%95%D7%99+%D7%94%D7%A1%D7%A8 דיון אודות הפיוט] בפורום אוצר החכמה

== הערות שוליים ==

קטגוריה:פיוטים
קטגוריה:נישואים ביהדות
קטגוריה:ברכת המזון
מסילת עפולה–טבריה

מסילת עפולה–טבריה היא מסילה העתידה להיבנות כהמשך לקו מסילת העמק ותחבר את טבריה לרשת המסילות הארצית. מדובר בהקמת מסילה כפולה באורך כולל של כ־30 ק"מ בין עפולה לטבריה. תוואי המסילה כולל מספר מנהרות וגשרים באורך כולל של מספר קילומטרים. מסלול מסילת הרכבת צפוי לעבור לצד כביש 65 בקטע שבין עפולה וכפר תבור ומשם להתפצל לנתיב נפרד עד לאזור טבריה עילית. התוכנית כוללת הקמת תחנות בצומת גזית (ליד כפר תבור) ובפאתי העיר טבריה, וכן מסוף מטענים סמוך לטבריה. אין כרגע צפי לתחילת הביצוע של הפרויקט. תחילה תתפקד המסילה כשלוחה של מסילת העמק שתוביל מחיפה דרך עפולה וכפר תבור לטבריה לצד השלוחה המובילה אל בית שאן. בהמשך מתוכננת המסילה להתחבר למסילות נוספות כגון מסילת מנשה וכן המסילה המזרחית החדשה מה שנועד לאפשר בסופו של דבר הוצאת רכבות מהירות מטבריה דרך עפולה וחדרה אל נתב"ג, ולחלופין דרך מסילת השרון אל תל אביב מלבד הקו המוביל לחיפה.

בינואר 2019 הציג מנכ"ל חברת נתיבי ישראל, ניסים פרץ, את תוכנית החומש של החברה בתקציב של כ-60 מיליארד שקלים. במסגרתה החברה תהיה אחראית לתכנון של מספר מסילות: מסילת כרמיאל – קריית שמונה, מסילת עפולה–טבריה, מסילת דימונה–ירוחם, באר שבע – ערד ואת קו הרכבת לאילת. מסילות אלו הן חלק מהתוכנית האסטרטגית של רכבת ישראל לשנת 2040.

תחנות שבהן תעבור:
* תחנת הרכבת עפולה
* תחנת הרכבת כפר תבור
* תחנת הרכבת טבריה

==הערות שוליים==

קטגוריה:ישראל: מסילות רכבת עתידיות
קטגוריה:טבריה: תחבורה
קטגוריה:עפולה: תחבורה
העולם היום

העולם היום היא מהדורת חדשות חוץ יומית המשודרת בערוץ כאן 11 מאז 28 בדצמבר 2017. כיום מגיש את התוכנית יואב זהבי<ref></ref>, בעבר הגיש אותה מואב ורדי. בעבר שודרה התוכנית בשעה 19:00, וכיום משודרת משעה 15:00 עד השעה 16:00.

== מבנה המהדורה ==
המהדורה נפתחת בהצגת כותרות המהדורה, ובדרך כלל מיד אחריה משודרת הפינה "מסביב לעולם ב-80 שניות" שבה שלל אירועים שהתרחשו בעולם.

התוכנית כוללת ראיונות עם מומחים שונים מרחבי ישראל והעולם, ושיחות עם כתבי תאגיד השידור הישראלי.

== ראו גם ==
* ערב ערב
* חדשות הערב
* כאן 11

== קישורים חיצוניים ==
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
רכס קיטלופ

אגם קיטלופ, ממערב לרכס קיטלופ
רכס קיטלופ (באנגלית: Kitlope Range) הוא רכס הרים, המהווה חלק מרכסי קיטימט בפרובינציית קולומביה הבריטית, קנדה. 

שטחו של הרכס 238 קמ"ר, והוא ממוקם דרומית מזרחית לאגם קיטלופ. נהר טזווה ונהר קיטלופ מהווים את גבולות הרכס. 

גובה הרכב 772 מטרים מעל פני הים.

==מקור השם==
מקור שמו של הרכס בשפה אינדיאנית. המילה "קיט" משמעה "אנשים" והמילה "לופ" משמעה "מעבר הרים". השם אומץ רשמית ב-10 בינואר 1922.

== קישורים חיצוניים ==
* [https://apps.gov.bc.ca/pub/bcgnws/names/4612.html רכס קיטלופ] באתר ממשלת קולומביה הבריטית
* [https://mapcarta.com/24331870 תצלום לוויין]
* [https://bivouac.com/ArxPg.asp?ArxId=1542 רכס קיטלופ] באתר אנציקלופדיית ההרים הקנדית
* [http://www.summitsearch.org/places/kitlope-range רכס קיטלופ] באתר summitsearch
* [http://www.peakbagger.com/peak.aspx?pid=13354 רכס קיטלופ] באתר peakbagger
* [http://britishcolumbia.com/things-to-do-and-see/parks-and-trails/northern-bc-and-haida-gwaii/kitlope-heritage-conservancy/ שמורת הטבע רכס קיטלופ]
* [http://travelingluck.com/North+America/Canada/British+Columbia/_5993096_Kitlope+Range.html תצלום לוויין ואתרים סמוכים]
* [https://www.meteoblue.com/en/weather/forecast/week/kitlope-range_canada_5993096 מזג אוויר עדכני ברכס קיטלופ]

==הערות שוליים==

קיטלופ
קיטלופ
פלקוזואה

פלקוזואה (שם מדעי: Placozoa, משמעות השם: "חיות שטוחות") היא מערכה של חסרי חוליות בממלכת בעלי החיים. הפלקוזואה הם בעלי המבנה הפשוט ביותר מבין בעלי החיים הרב תאיים שאינם טפילים ולכן נחשבת לקבוצה בסיסית (במובן של קדומה, פרימיטיבית) של הרב תאיים. בקבוצה יש רק מין אחד, Trichoplax adhaerens, אם כי על פי מחקרים גנטיים ייתכן שלמעשה מדובר בכמה מינים דומים מורפולוגית אך שונים מבחינה גנטית.
הם התגלו לראשונה בשנת 1883 על ידי הזואולוג הגרמני, פרנץ אייהרד שולץ (1840–1921), ומאז שנת 1970 נחקרו באופן שיטתי יותר על ידי הזואולוג הגרמני, קרל גוטליב גרל (1912–1994).

לרוב מסווגות כל הפלקזואות כמין אחד, Trichoplax adhaerens, אך לאור הגיוון הגדול בין המינים סביר להניח שקיימים כמה פלקוזואה ממינים שונים.

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:טקסונים קיימים שהתפתחו בפרוטרוזואיקון
תחנת הרכבת אלעד

תחנת הרכבת אלעד היא תחנת נוסעים מתוכננת של רכבת ישראל, העתידה לשרת את העיר אלעד ואת קיבוץ נחשונים הסמוך. התחנה היא חלק מפרויקט המסילה המזרחית.

התחנה מתוכננת לקום בסמוך למשולש שבין כביש 6 לאלעד. לצד התחנה מתוכנן אזור מסחר ותעסוקה בשטח של מאות דונמים.

בסמוך לתחנת אלעד מתוכנן להבנות מרכז מסחרי גדול בסגנון פאוור סנטר. בין תחנת הרכבת לאזור העסקי יחבר גשר שעובר מעל כביש 6.

== היסטוריה ==
בשנת 2022 פרסמה רכבת ישראל מכרז להקמת התחנה בעלות המסתכמת במאות מיליוני שקלים.

==קישורים חיצוניים==
* אלי רובין, [http://www.kolhazman.co.il/319986 אלעד מתפתח: רכבת, מרכז עסקים וגשר], באתר כל הזמן, 5 ביולי 2018
* 

==הערות שוליים==

קטגוריה:אלעד: תחבורה
אלעד
הדוור (1997)

הדוור (באנגלית: The Postman) הוא סרט הרפתקאות פוסט אפוקליפטי אמריקאי משנת 1997, שהופק ובוים על ידי קווין קוסטנר שגם מגלם את התפקיד הראשי. התסריט נכתב על ידי אריק רות' ובריאן הלגילנד, בהתבסס על ספרו של דייוויד ברין משנת 1985 באותו השם. בסרט השתתפו גם ויל פטון, לרנז טייט, אוליביה ויליאמס, ג'יימס רוסו וטום פטי.

הסרט מציג גרסה פוסט-אפוקליפטית עתידית של ארצות הברית בשנת 2013, חמש עשרה שנים לאחר התרחשותו של אירוע אפוקליפטי, שאופיו לא צוין במפורש. אירוע זה הותיר השפעה עצומה על התרבות האנושית והוביל לאובדן מרבית סממני הטכנולוגיה, כאשר בתקופה המתוארת בסרט, שטחה של ארצות הברית לשעבר נשלט ברובו על ידי גנרלים, הפועלים למטרת רווח אישי, תוך שעבוד האוכלוסייה המקומית.

הסרט מספר את סיפורו של נווד חסר שם (אותו מגלם קוסטנר) אשר נתקל במקרה בגווייה ישנה הלבושה במדי דוור בשירות הדואר של ארצות הברית. בהמשך, אותו הנווד מוביל, בעקבות רצף אירועים לא מכוונים, לסוף שלטונם הרודני של הגנרלים, ולהקמתה מחדש של "ארצות הברית של אמריקה" בשטחי ארצות הברית לשעבר.

הסרט יצא לאור במהלך חג המולד של 1997, בהפקת האחים וורנר. 

== שחקנים ודמויות ==
{| class="wikitable"
! שם השחקן/ית
! שם הדמות
|-
|קווין קוסטנר
|הנווד
|-
|ויל פאטון
|גנרל בית לחם
|-
|לרנז טייט
|לינקולן מרקורי
|-
|אוליביה ויליאמס
|אבי
|-
|ג'יימס רוסו
|קפטן איידהו
|-
|טום פטי
|ראש העיר
|-
|דניאל פון ברגן
|שריף בריסקו
|-
|סקוט באירסטו
|לוק
|-
|ג'ובני ריביסי
|בנדיט 20
|-
|רוברטה מקסוול
|אירנה מארץ'
|-
|ג'ו סנטוס
|קולונל גטי
|-
|רון מקלרטי
|ג'ורג' הזקן
|-
|בריאן אנתוני וילסון
|וודי
|-
|פגי ליפטון
|אלן מארץ'
|-
|רקס לין
|מרסר
|-
|שון האטסי
|בילי
|-
|ראיין הרסט
|אדי מארץ'
|-
|צ'ארלס אסטן
|מייקל
|-
|טאי אונאל
|דרו
|-
|טום באוור
|לארי
|}

== ביקורות ==
לאחר יציאתו לאקרנים, הסרט זכה לביקורות שליליות באופן גורף. באתר דירוגי הסרטים Rotten Tomatoes, הסרט זכה לציון ממוצע של 3.8 מתוך 10 מצד הצופים, ולדירוג כולל של 9% "טריות" בלבד. באתר Metacritic, הסרט זכה לדירוג של 29 מתוך 100, בהתבסס על 14 ביקורות.

=== מכירת כרטיסים ===
במקביל לביקורות השליליות, הסרט גם כשל מבחינה מסחרית, כאשר בארבעת הימים הראשונים לאחר יציאתו לאור, הסרט גרף רק כ-5.3 מיליון דולר במסגרת 2,207 הקרנות. הסרט, שעלות הפקתו הייתה כ-80 מיליון דולר, הניב הכנסות של פחות מ-18 מיליון דולר, ובכך כיסה פחות מרבע מעלות הפקתו.

בהמשך, הסרט גם יצא על גבי קלטת וידאו וב-DVD ב-9 ביוני 1998, ועל גבי דיסק Blu-ray ב-8 בספטמבר 2009.

== פרסים ומועמדויות ==
{| class="wikitable" 
! פרס
! הנושא
! מועמד
! התוצאה
|-
| rowspan="3" |פרס סאטורן
|סרט המדע הבדיוני הטוב ביותר
|
|
|-
|שחקן המשנה הטוב ביותר
|ויל פטון
|
|-
|השחקן הטוב ביותר
| rowspan="3" |קווין קוסטנר
|
|-
| rowspan="5" |פרס פטל הזהב
|השחקן הגרוע ביותר
|
|-
|הבמאי הגרוע ביותר
|
|-
|הסרט הגרוע ביותר
|קווין קוסטנר, סטיב טיש, ג'ים וילסון
|
|-
|התסריט הגרוע ביותר.
|אריק רות' ובריאן הלגילנד, על בסיס ספר מאת דייוויד ברין
|
|-
|השיר המקורי הגרוע ביותר
|כל השירים
|
|}

== קישורים חיצוניים ==
* 
* 

== הערות שוליים ==

קטגוריה:סרטים דיסטופיים
קטגוריה:סרטים באנגלית
קטגוריה:סרטים פוסט-אפוקליפטיים
קטגוריה:סרטי האחים וורנר
קטגוריה:זוכי פרס פטל הזהב: סרטים
קטגוריה:סרטי מדע בדיוני מ-1997
קטגוריה:סרטי פעולה אמריקאיים משנת 1997
קטגוריה:יצירות על צנזורה
הרי ריד

הרי ריד (באנגלית: Read Mountains) הם קבוצת הרים סלעית, באזור הדרומי-מרכזי של רכס שקלטון באנטארקטיקה.

שיא גובהם של הרי ריד הוא פסגת הולמס, הנמצאת מזרחית לקרחון גלן, שגובהה 1,875 מטרים מעל פני הים.

==היסטוריה ומקור השם==
ההרים התגלו ומופו על ידי המשלחת הטראנס-אנטארקטית של חבר העמים הבריטי בשנת 1957. ההרים נקראו על שם הרברט ריד ראש הוועדה המדעית של המשלחת הטראנס-אנטארקטית, וחבר הוועד המנהל של המשלחת הטראנס-אנטארקטית בין השנים 1955- 1958.

== אתרים מרכזיים בהרי ריד ==
* הרים:
** פסגת הולמס
** הר וגנר
** מחט וואטס
** טרסת טרומן
* נונאטאקים:
** נונאטאק דו טויט
** נונאטאק ניגלי
* קרחונים:
** קרחון גלן

==לקריאה נוספת==
<div class="mw-content-ltr">* Beau Riffenburgh, [https://books.google.co.il/books?id=fRJtB2MNdJMC&pg=PA891&lpg=PA891&dq=Read+Mountains+Antarctica&source=bl&ots=dncV4whLNp&sig=UuDCyx3deTBmsNWgwYSRCvZ9TzE&hl=en&sa=X&ved=0ahUKEwjq5Myvi43ZAhXLJ1AKHY-NC70Q6AEIUDAJ#v=onepage&q=Read%20Mountains%20Antarctica&f=false Encyclopedia of the Antarctic, Volume 1], p.891</div>

==קישורים חיצוניים==
* [https://geographic.org/geographic_names/antname.php?uni=12407&fid=antgeo_119 תצלום לוויין ומידע גאוגרפי]

== הערות שוליים ==

ריד
קטגוריה:ערכים עם קואורדינטות
טיסה 8622 של פגאסוס איירליינס

טיסה 8622 של פגאסוס איירליינס הייתה טיסה פנים ארצית מאנקרה לטרבזון, טורקיה. ב-13 בינואר 2018, בזמן הנחיתה על מסלול 11 בשדה התעופה בטרבזון, החליק המטוס מצדו השמאלי של המסלול אל עבר צוק. אף אחד מ-168 הנוסעים ואנשי הצוות לא נפצעו.

== המטוס ==
המטוס המעורב היה מדגם בואינג 737, בעל רישום TC-CPF, המופעל על ידי חברה החסך פגאסוס איירליינס. טיסתו הראשונה של המטוס הייתה ב-15 בנובמבר 2012. המטוס טס 9 פעמים ביום התאונה, בלי דיווחים על בעיות מכל סוג שהוא.

== התאונה ==
טיסה 8622 היא טיסה פנים ארצית מנמל התעופה הבינלאומי אנקרה אסנבואה לשדה התעופה של טרבזון. על המטוס היו 162 נוסעים ו-6 אנשי צוות. המטוס נחת ב-23:26 בזמן המקומי. לאחר הנחיתה המטוס סטה שמאלה, ירד מהמסלול והחליק מהצוק. המטוס נעצר בתנוחה מסוכנת, אך לא החליק לתוך הים, עקב הגלגלים שהתחפרו באדמה הרטובה. המטוס סבל מנזק רב, מנועו הימני התנתק ונפל לתוך הים השחור. באותו הזמן ירד גשם והייתה ראות למרחק של 4 קילומטרים. לאחר התקרית, שדה התעופה נסגר עד השעה 8 בבוקר ביום המחרת. המטוס חולץ מצלע הצוק ב-18 בינואר. בזמן פעולת החילוץ שדה התעופה היה סגור וטיסותיו הופנו לשדה תעופה בעיר סמוכה. המטוס הוצהר כבלתי ניתן לתיקון.

== החקירה ==
לדברי מושל טרבזון, חקירה נפתחה בנושא.
אחד הטייסים טען כי קצר במנוע גרם לתאונה.

==הערות שוליים==

פגאסוס איירליינס, 8622
קטגוריה:טורקיה: תעופה
פגאסוס איירליינס, 8622
פגאסוס איירליינס, 8622
קטגוריה:2018 בטורקיה
קרחון גלן

קרחון גלן (באנגלית: Glen Glacier) הוא קרחון ברכס שקלטון שבאנטארקטיקה. הקרחון זורם לכיוון דרום ומתחבר לקרחון ריקברי, מערבית להרי ריד. 

אורכו של הקרחון 13 ק"מ.

==היסטוריה ומקור השם==
הקרחון מופה לראשונה בשנת 1957 על ידי המשלחת הטראנס-אנטארקטית של חבר העמים הבריטי (CTAE). הקרחון נקרא על שם אלכסנדר גלן, שהיה חבר הנהלת המשלחת הטראנס-אנטארקטית בין השנים 1955-1958.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5741 קרחון גלן] באתר הסקר הגאולוגי של ארצות הברית
* [https://web.archive.org/web/20180205125952/http://soki.aad.gov.au/aadc/gaz/display_name.cfm?gaz_id=125728 קרחון גלן] באתר הגאזט האנטארקטי של ממשלת אוסטרליה
* [https://geographic.org/geographic_names/antname.php?uni=5741&fid=antgeo_109 תצלום לוויין, מידע גאוגרפי והיסטורי]

== הערות שוליים ==

גלן
קטגוריה:ערכים עם קואורדינטות
נודה לשמך

ברכון לברית מילה, המתחיל בנודה לשמך. 
נודה לשמך הוא פיוט שנוהגים לומר במנהג אשכנז המזרחי בסעודת ברית מילה, בברכת הזימון קודם ברכת המזון. כפי הנראה, הפיוט נכתב כהקדמה לברכת המזון, אך לא במיוחד לסעודת ברית מילה.בספר בית שמואל כתב שבסעודת שבע ברכות, כאשר מברכים רק ברכה אחת (אשר ברא) יש לומר במקום הפיוט 'דוי הסר', את הפיוט 'נודה לשמך'.

מחבר הפיוט אינו ידוע וכן זמן חיבורו אינו ברור, אמנם משערים שנתחבר בימי הביניים.

== תוכן הפיוט ==
יש שהעירו על כך שעל פניו אין קשר בין הפיוט לברית מילה, ונדחקו לבאר הטעם שנהגו לאומרו בברית מילה.

ואכן יש שכתבו שהפיוט מעיקרו לא נתחבר כלל לברית מילה, רק נתקן כפיוט קודם ברכת המזון, ומאוחר יותר תיקנו לאומרו בסעודת ברית מילה. רבי דוד לידא כתב כי נוהגים לומר את הפיוט בברית לפי שמרבים בשירות ובתשבחות לפני המקום על שהכניסנו בבריתו.<ref>בספרו "סוד ה' " מובא במאמר של ד"ר יצחק ספיר [https://orot.ac.il/עיונים-בסידור-התפילה-נודה-שמך-בתוך-אמוני באתר אורות ישראל]. </ref> והברית היא אות חתום בבשרינו שבחר בנו לעובדו ולספר תהילתו.<ref>מלשון הטור יורה דעה הלכות מילה סימן רס. ואת הקשר לפיוט זה כתב בספר עושין בשמחה, הרבסט, חיים, ירושלים תשס"ו.</ref>

יש שכתבו שאומרים פיוט זה בברית היות שהוא מסיים במילים ברוך הבא בשם ה', אותם מילים בהם התחיל סדר הברית, שכאשר נכנס התינוק אומרים ברוך הבא בשם ה', היות שהבא בגמ' שמונה, רמז לתינוק הנימול לשמונה.<ref>דעת זקנים מבעלי התוספות בראשית כא פסוק ד. וראה דברי שיח ברית מילה עמ' כ"ד. </ref>

בכמה מספרי הזמירות מופיע פיוט זה בהקשר לסעודת נישואין. וכן נראה מדברי עוד אחרונים.

== נוסחאות ==
בחלק מהסידורים נוספו עוד כמה בתים שלא מופיעים ברוב הסידורים הנפוצים היום. למעשה, פיוט זה מאוד נדיר בכתבי יד, ויש בלבול גדול בדפוסים הקדומים לגבי איזה בתים כלולים בפיוט, ויש רגליים לדבר לומר שהבתים הנוספים אינם מקוריים, ועדיין צריך עיון.

== לחנים ==

ישנו לחן מהעת האחרונה של הזמר ליפא שמעלצר.

== קישורים חיצוניים ==
* [https://orot.ac.il/עיונים-בסידור-התפילה-נודה-שמך-בתוך-אמוני עיונים בסידור התפילה - נודה לשמך בתוך אמוני] באתר מכללת אורות

== הערות שוליים ==

קטגוריה:פיוטים לברית מילה
קטגוריה:ברכת המזון
קטגוריה:יצירות שמחברן אינו ידוע
פסגת הולמס

פסגת הולמס (באנגלית: Holmes Summit) היא פסגה שגובה 1,875 מטרים מעל פני הים, הגבוהה בפסגות הרי ריד, ברכס שקלטון שבאנטארקטיקה.  

==היסטוריה ומקור השם==
הפסגה צולמה לראשונה מן האוויר על ידי צי ארצות הברית בשנת 1967.
הפסגה נסקרה ומופתה על ידי הסקר האנטארקטי הבריטי בין השנים 1968 - 1971.

שמה של הפסגה ניתן לה בשנת 1971, על ידי ועדת השמות האנטארקטית של הממלכה המאוחדת, והיא נקראת על שם פרופסור ארתור הולמס (על שמו נקראות גם גבעות הולמס שבארץ פאלמר).

==ראו גם==
* גבעות הולמס

==לקריאה נוספת==
<div class="mw-content-ltr">* William J. Mills, [https://books.google.co.il/books?id=PYdBH4dOOM4C&pg=PA150&lpg=PA150&dq=%22Holmes+Summit%22+Antarctica&source=bl&ots=heA4AQDCnl&sig=tbD9HBb5JQp-oiIimET-HaX-Z6Y&hl=en&sa=X&ved=0ahUKEwjXq5PFk43ZAhWCYlAKHTt1B5UQ6AEISjAI#v=onepage&q=%22Holmes%20Summit%22%20Antarctica&f=false Exploring Polar Frontiers: A Historical Encyclopedia, Volume 2], p. 150</div>

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:6915 פסגת הולמס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109347 פסגת הולמס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6526&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת הולמס] באתר SCAR של ממשלת אוסטרליה
* [https://geographic.org/geographic_names/antname.php?uni=6915&fid=antgeo_111 תצלום לוויין של פסגת הולמס, מידע גאוגרפי והיסטורי]
* [https://mapcarta.com/25615796 מיקום פסגת הולמס]
* [http://www.peakbagger.com/peak.aspx?pid=12359 פסגת הולמס] באתר peakbagger
* [https://www.timeanddate.com/weather/@6635059 תנאי מזג אוויר עדכניים לפסגת הולמס]

== הערות שוליים ==

הולמס
קטגוריה:ערכים עם קואורדינטות